— Мне, як праваслаўнаму, вельмі часта бывае сорамна за тое, што гавораць іерархі царквы. Але я нагадваю вам, што мы верым не ў мітрапаліта Паўла, мы верым не ў патрыярха Кірыла, мы верым ў Іісуса Хрыста, нашага Госпада, укрыжаванага і адданага смерці якраз іерархамі тагачаснай царквы. Гэта факт, які ўсім адкрыты ў Евангеллі. Не рымляне забілі яго, не няверуючыя, не язычнікі, а менавіта іерархі царквы аддалі Іісуса Хрыста на смерць. Таму іх адказнасць ва ўсе часы велізарная, вось гэтая спакуса, якая стаіць перад імі, агромністая.